Mária Harničárová

Semjasa veliteľka flotily Erra

V Prešove 14.04. – 18.10. 2015

Ukážka z elektronickej knihy

Motto:

Láska je výzva, ktorú Boh ustavične opakuje možno preto, aby nás povzbudil vzdorovať osudu.

(sv. Ján Pavol II.)

( Zdroj Internet: www.ashtarcommandcrew.net )

Venovanie

Tomu, aby bola napísaná táto publikácia, predchádzali mnohé stretnutia a poznanie dôležitých skutočností o existencii vyššej duchovnej sféry cez Krištáľ[1]s pomocou majstra reiki Ondreja Maceja, ktorý ma s trpezlivosťou uviedol do sveta spirituálneho poznania cez reiki a channeling. Počas našich stretnutí som bola zasvätená do starobylého liečebného umenia s použitím darovanej literatúry Reiky od Diane Steinovej a Projektu ľudstva od Kerstin Simoné.

Chcem poďakovať autorovi publikácie „Princíp Jednoty (revolúcia v poznaní)“ Petrovi Kohútovi[2], ktorý mi vysvetlil podstatu fungovania vesmíru pri našich stretnutiach v autobuse a prostredníctvom emailovej korešpondencie.

„Vesmír (celé bytie) je utkaný zo svojich elementárnych bipolárnych kvantových väzieb (+/-) takým spôsobom, že každý kladný pól „+“ vytvára väzby so všetkými zápornými protipólmi „-“ vesmíru a opačne. To znamená, že všetko je spojené so všetkým. Taký je presný mechanizmus Princípu Jednoty bytia.“ [3] ( Kohút, 2015, s. 477 )

Ozaj je to veľmi dôležité, každá informácia nesie v sebe dôležité indície, zdroje poznania, smerovanie na odkazy dávnych vekov a po stáročia uchovávanú pravdu o našej existencii. ( Semjasa veliteľka flotily Erra )

Predhovor autorky

Každá informácia je zdrojom poznania. Poznanie spirituálneho sveta vychádza z dôležitých indícií a usmernených odkazov. Potreba poznania vyviera z hlbín ľudskej duše, ktorá vo svojej najhlbšej podstate smeruje k poznaniu a k Bohu. Zdrojom tohto poznania v tejto knihe sú Božie láskavosti a ich sprostredkovateľom, či hovorcom danej doby je Semjasa, veliteľka flotily Erra.

Autorka.

( Mária, 2015 )

Úvod

Táto kniha zahŕňa informácie o vesmíre a jeho veľkosti, štrukturálnej forme planét putujúcich vesmírnou dráhou súhvezdia Oriónu, ktorá je doposiaľ neprebádaná človekom. Smerodajným v tomto aspekte je mocný a veľký Orión pohybujúci sa v medzihviezdnom priestore, podieľajúci sa na vzostupe jednotlivých vesmírnych telies, ich raste a živote na jednotlivých planétach. Top manažérom je teda Orión, ktorého dominantnou úlohou je zabezpečenie vzostupu planét do vyšších dimenzionálnych svetov. Hlavným prostriedkom pre tieto transformácie sú tzv. p-brány. Pomocou nich sa jednotlivé štrukturálne svety transformujú v danom priestore a čase a včleňujú do vyšších okružných sfér vesmíru. Včlenením do iných vyšších okružných sfér vesmíru sa na planéte začína nová éra života s plynutím nového času. Dôležitú úlohu vo vesmíre zohrávajú strážcovia jednotlivých svetov, ktorí sa podieľajú na budovaní „mieru“, čím napomáhajú v obežnom systéme vesmírnych dráh k posunu do nového galaktického priestoru. Nad včleňovaním sa do nových podmienok vo vesmíre ma kontrolu Medzigalaktická asociácia. Kontrolný systém Medzigalaktickej asociácie spočíva v systéme rozhodovania veľkej galaktickej rady, ktorej hlavným vodcom je veľký Thovt. Cieľom Božích zákonitostí je nastoliť na celom svete „mier“, prijať Boha medzi seba, do svojho sveta a života. Pre dosiahnutie tohto cieľa je potrebné klásť dôraz na dôležitosť myslenia a túžby po poznaní vyvierajúcej z hlbín ľudskej duše za účelom pochopenia každého odkazu v jednotlivých kapitolách.

Ľudská bytosť je nesmierne krehká a nestála vo svojich rozhodnutiach a konaniach. Preto Boh prostredníctvom tohto odkazu ľudstvu odovzdal smerodajné proroctvo, ktorého skutočnosti sa naplnia pre dané časy.

1. Semjasa veliteľka flotily Erra

Som Semjasa, veliteľka lode flotily Erra z mimozemskej civilizácie, ktorá sa nachádza v súhvezdí Oriónu neďaleko hviezdy Míra. Táto hviezda je sídlom vesmírnych lodí, ktoré putujú v Plejádskom vesmírnom korábe mnohých Božstiev astrologického zverokruhu, čo však oficiálna astronómia popiera. Aktivita Božstiev sa odvíja už od pradávnych dôb. Tieto doby boli spojené s existenciou Plejádskej kultúry, ktorá sa vtesnala do Egyptského časopriestoru, usmerňujúc vývoj ľudskej rasy a samotnej civilizácie k dokonalosti. Veľký Thovt[4], bol v tomto čase na vzostupe ľudskej úcty, ktorá ho nekonečnou a nesmiernou láskou oslavovala. Veľkosť a múdrosť Božského vtáka sa niesla do výšav po celej Zemi, kde Božstvo prerástlo v samotný kult osobnosti a vrylo sa do mysle ľudí, čo nebolo vždy správne.[5] Ľudská myseľ je nastavená na vibračný mód rôznych frekvencií a rôznorodého poznania - od zmyslového poznania (zrak, sluch, čuch, hmat a chuť) až k rozumovému poznaniu. To všetko je pod neustálym vplyvom a tlakom okolia a okolností. Božstvo je naladené na nekonečne čistý priestor vo vesmíre, ktorý sa rozpína do rôznorodých svetov a možností vstupu do vesmírneho času a priestoru. V Božom časopriestore je nekonečno, ktoré pracuje pre prítomnosť a budúcnosť, opierajúc sa pritom o minulosť. V nekonečnom poznaní sveta a veľkej Božskej láske by sa utopil každý človek, ktorý by chcel tento časopriestor poznať a preniknúť do poznania minulosti a budúcnosti. Štrukturálny proces vývoja ľudstva a ľudského genetického kódu zašifrovaného v DNA je odrazom vývoja vesmírnych štruktúr v čase a priestore. Čas a priestor sa navzájom prelínajú a prepájajú v jednotlivých bodoch. To všetko je veľmi dôležité pre vznik P – brán[6] ako aj tvorbu jadra atómu v ponímaní jeho členenia na elektróny, protóny a neutróny v plusoch a mínusoch formujúcich cez bipolárne kvantové väzby +/- všetky kozmické siete a štruktúry časopriestoru vesmíru. Obsahom týchto štrukturálnych procesov je tvorenie kozmologických svetov, ktorých hlboké poznanie je potrebné uchopiť na filozofickej a vedeckej úrovni, lebo nás vedie k poznaniu Boha a zmyslu ľudskej existencie.

V terajšej dobe pretrváva boj medzi jednotlivými svetmi, ktoré sa časovo prelínajú. Jednotlivé časti zemských štruktúr sú obývané rozličnými ľudskými rasami. Tieto ľudské rasy sú prepojené s kozmickým svetom, v ktorom vládnu určité rasové skupiny, ktoré sú nespokojné so svetskými vládnymi štruktúrami. V dôsledku mocenských záujmov týchto vládnucich štruktúr vznikajú vojnové konflikty a nepokoje. Ukončenie vojnových konfliktov na celom svete bude možné iba vtedy, ak sa nastolí taký štrukturálny a systémový vývoj jednotlivých krajín, pri ktorom sa budú akceptovať ľudské práva a Božie zákonitosti. Jednoducho povedané „zachovaj systém a systém zachová Teba.“ V celistvosti systému a systematickosti pôsobenia Božských zákonitostí sa postupne na celom svete nastolí „mier.“ Takto bude môcť človek prijať Boha medzi seba a včleniť ho do svojho sveta a života. O tomto všetkom hovorí veľký Thovt vo svojom odkaze: „Projekt ľudstvu.“

My Božie láskavosti v kozmickom svete Vám s Láskou odkazujeme: „Milujte sa navzájom tak, ako Boh miloval tento svet, ktorý stvoril a daroval mu zákonitosti lásky, pokoja a mieru.“ Váš „svet“ dosiahne veľmi vysokú úroveň vzostupu do vyšších dimenzionálnych svetov a zároveň nadviaže reálny kontakt s rôznymi rasami, ktoré Vám budú nápomocné a kontaktovania schopné s Vašou ľudskou rasou. Beda tomu, kto sa bude snažiť negatívnymi vibráciami nabúrať pokoj a mier, lásku a porozumenie medzi civilizačnými svetmi a rasami. Boh nech sprevádza túto krásnu planétu Zem a nech vytvorí systém Božích láskavostí Galaktického priestoru tak, aby sa svet mohol vyvíjať a napredovať ďalej na ceste smerom do nekonečne sa rozvíjajúceho vesmíru. Boh nech sprevádza to, čo zub času poznačil negatívnym spôsobom poškodiac 12-vláknovú molekulu DNA v špirálovitom systéme pokroku a vývoja Zeme.

S pozdravom Tvoja priateľka Semjasa.

( Utorok: Začiatok písania 14.04.2015 o 18.51 hod., koniec napísania o 19.35 hod. )

2. Nekonečný priestor vesmírnych telies

Každý deň je potrebná láska. V nekonečnom priestore vesmíru sa nachádzajú vesmírne telesá, ktorých veľkosť je nespočetnekrát prepočítaná pomocou koncepcie štrukturálnych matematických vzorcov v milimetrových parametroch intra a extra celulárnej identity v mriežkovej zhode v milimetroch a v presnosti na milimeter. Jednotlivé pásma sú pospájané a poprepletané vláknami prirovnajúc ich ku vláknu pavúka, ktorý spriada pavučinové siete. V týchto sieťach sa pozdĺžne pohybujú medziplanetárne telesá jednotlivých vesmírnych lodí.

V každej z lodí je určený počet členov cestovnej posádky a cestujúcich, ktorí plnia úlohu prepravcov a prepravovaných z určitého bodu či miesta sem a tam, tam a sem, prosto kde je potrebné sa za istých okolností dopraviť. Dopravné centrá sú sústredené v medziplanetárnych strediskách ako je napríklad hviezda Míra, Lotos, Argonit, Ametist, Herajtos a ostatné, ktoré ste Vy ľudská rasa ešte neprebádali.

V týchto centrách vesmírneho kolosu sa sústreďujú jednotlivé skupiny lodných vesmírnych telies, ktoré po dohode s medziplanetárnou Galaktickou radou sa orientujú na konkrétne vesmírne telesá, či už je to Neptún, Pluto, Merkúr, Venuša, Mars a Apolo. Pre Nás je dôležité zamerania sa na výskum života planéty Zem, ktorá poskytuje rôznorodosť akýchkoľvek foriem života. Vesmírni ľudia nepoznajú mnohé spôsoby a formy života na Zemi. Sú skôr pozorovateľmi tu na Zemi a snažia sa ľudskej rase akýmkoľvek pozitívnym spôsobom napomôcť k jeho rozvoju či už v technickom smere alebo psychosociálnych aspektoch. Toto všetko pozitívne vplýva na Vašu Zem a zároveň narastá záujem vesmírnych ľudí o pochopenie  života na Zemi. Naším najdôležitejším cieľom je otvoriť a dať poznanie vládnucim mocnostiam pre rast a duchovnú obrodu ľudstva na celej Zemi. Samozrejme konečným výsledkom tohto poznania pre ľudstvo by malo byť kontaktovanie sa s inými civilizačnými rasami v nekonečnom vesmíre.

Čo z tohto celého vyplýva? No predsa konečne nastúpiť na novodobý proces vývoja ľudskej rasy pomocou aktivovania obnovenej 12-vláknovej DNA, čo sa stane príznačným až pre nové generácie po Vás. Toto všetko sa odohráva cez formovanie nového genotypu potravinového reťazca a technický pokrok sprevádzaný tokom pribúdajúcich informácií cez internet a telekomunikačnú sieť. Všetky tieto informačné systémy budú ľudstvu poskytovať neskutočne široký a obsiahly rozsah informácií, čím sa v mozgu zaktivujú zabudnuté či spiace mozgové štrukturálne spojenia neurónov a takto nastane aktivácia 12 vláknovej DNA. Všetky staré štruktúry zaniknú. Každý článok v ľudskom mozgu bude naplno využitý a zintenzívnia sa zároveň prepojenia v každej oblasti ľudskej aktivity. Všetko na seba bude nadväzovať a všetko so všetkým súvisieť. Každý človek v tomto novom systéme vecí bude mať prácu či zamestnanie, peniaze či oddych s cieľom dosiahnuť, po čom túži. Je to krásna budúcnosť, ktorá čaká ľudstvo. Preto Vás s láskou prosíme my Božie láskavosti, nenechajte sa ničím a nikým odradiť. Sme tu pre Vás a pre budovanie pokoja a mieru na celom svete.

S pozdravom Semjasa.

( Piatok: Začiatok písania 17.04.2015 o 18.00 hod., koniec napísania o 18.28 hod. )

3. Všestrannosť znalostí

Všestrannosť znalostí či vedomostí človeka je potrebná na to, aby sa vedel vo svojom živote uplatniť a zvládať ťažké úlohy osudu. Dnešné zameranie človeka je často orientované jednostranne, to znamená, že mnohí z radov občanov si nevedia nájsť prácu, či už pre nevedomosť alebo neochotu.

Preto je veľmi dôležité v systéme vecí štátu vzdelávanie, nielen u bielych občanov, ale aj u čiernych, rómskych občanov, čiže minority.

Každá dobre vyvíjajúca sa a prosperujúca spoločnosť sa snaží o rast svojej krajiny. Tento rozvoj a napredovanie začne, iba ak spoločnosť, čiže budúce generácie pripravíme štúdiom, vzdelávaním či praktickými skúsenosťami, aby sa mohli posunúť ďalej, napredovať a rozvíjať sa tak, že každý občan v blízkej budúcnosti sa bude môcť rozvíjať a rásť v takom rozsahu, že si nájde prácu a zamestná sa v ľubovoľnom odbore. Samotný štát by sa mal zamerať na rozvoj praktických znalostí a zručností občana, čím by sa školstvo orientovalo nie na dlhé a nudné štúdium, ale krátkodobé zvládanie úloh a ich zavádzanie priamo do praxe. Takto by sa mohli jednotlivci posunúť ďalej, rozvíjať sa a rozšíriť rôzne druhy pracovných činností. Dôležitým aspektom, ako sa dopracovať ku zamestnanosti, je vytvoriť jednotlivé celky a okruhy so zameraným druhom práce. Jednoducho povedané - rozmeniť to na drobné. Tak ako každá súčiastka má svoje miesto vo vyrobenom prístroji, tak aj jednotlivci v spoločnosti by mali dosiahnuť zodpovedajúce pracovné pozície, k čomu by mala napomôcť rozpracovaná štruktúrovaná systémová taktika rastu zamestnanosti. Veľmi nepríjemným pohľadom na štát a jeho spoločnosť je privysoká nezamestnanosť. Každý poslanec spolu s hlavou štátu by sa mali snažiť vytvárať pracovné miesta reštrukturalizáciou[7] celej sústavy zamestnávateľov a zamestnaní. Samozrejme, dôležitou úlohou je aj motivácia občanov pracovať na sebe a tiež zabezpečenie širokých možností uplatnenia sa na pracovnom trhu zo strany štátu, ktorý vytváranie týchto pracovných pozícií dôkladne skúma a snaží sa tvoriť plán rastu zamestnanosti z reálneho pohľadu vo vzťahu k občanovi. Na to by malo vo svojich učebných postupoch nadväzovať školstvo a jeho učebné osnovy. Budúcim študentom jednotlivých študijných odborov by sa mali otvoriť brány možnosti vzdelávania primerane k schopnostiam, danostiam a talentu. Preto chráňte a budujte si svoju vlasť a krajinu pre rozvoj celého ľudstva tu na Zemi.

S pozdravom a láskou Semjasa.

( Utorok: Začiatok písania 21.04.2015 o 20.00 hod., koniec napísania o 20.25 hod. )

Koniec ukážky

ISBN 978-80-972250-0-1

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

Venovanie

Predhovor autorky

Úvod

1. Semjasa veliteľka flotily Erra

2. Nekonečný priestor vesmírnych telies

3. Všestrannosť znalostí

Tri krátke príbehy